പ്രകൃതിഗ്രാമം വിനോദസഞ്ചാരകേന്ദ്രത്തില് കാട്ടാന ആക്രമണം ഏഴാറ്റുമുഖം പ്രകൃതിഗ്രാമം വിനോദസഞ്ചാരകേന്ദ്രത്തില് കാട്ടാനക്കൂട്ടമിറങ്ങി, വന് നാശനഷ്ടം. പാര്ക്കിലെ അലങ്കാരപ്പനകള്, തെങ്ങുകള്, മാലിന്യപ്പെട്ടികള് എന്നിവയില് ഭൂരിഭാഗവും ആനകള് നശിപ്പിച്ചു. റെസ്റ്റോറന്റിന്റെ സമീപത്തെ ഷെഡ്ഡും പൂര്ണമായും തകര്ത്തു. കുട്ടികളുടെ പാര്ക്കിലെ കളിയുപകരണങ്ങളും റൈഡുകളും കാട്ടാനകള് തകര്ത്തു. പ്ലാന്റേഷന് എണ്ണപ്പനത്തോട്ടത്തില്നിന്നാണ് ഞായറാഴ്ച രാത്രി ആനകള് ഇറങ്ങിയത്. തോട്ടത്തിലെ എണ്ണപ്പനകളും മറിച്ചിട്ടു. കഴിഞ്ഞ രണ്ടുദിവസമായി ഈ മേഖലയില് ആനക്കൂട്ടം ഇറങ്ങി നാശനഷ്ടങ്ങള് ഉണ്ടാക്കുന്നുണ്ട്.The post പ്രകൃതിഗ്രാമം വിനോദസഞ്ചാരകേന്ദ്രത്തില് കാട്ടാന ആക്രമണം first appeared on MalayalamExpressOnline.